Document ID: 32007R0249

UREDBA KOMISIJE (ES) št. 249/2007
z dne 8. marca 2007
o spremembi Uredbe (ES) št. 1431/94 o določitvi podrobnih pravil za uporabo Uredbe Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (1) in zlasti člena 6(1) Uredbe,
ob upoštevanju Uredbe Sveta (ES) št. 774/94 z dne 29. marca 1994 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke (2) ter zlasti člena 7 Uredbe,
ob upoštevanju naslednjega:
(1)
Tarifna kvota skupine številka 1, ki je določena v Prilogi I k Uredbi Komisije (ES) št. 1431/94 (3), z zaporedno številko 09.4410 in z oznakami KN 0207 14 10, 0207 14 50 in 0207 14 70 (zamrznjeni kosi piščanca), se posebej dodeli Braziliji.
(2)
Sporazum v obliki izmenjave pisem med Evropsko skupnostjo in Brazilijo, sklenjen v okviru pogajanj v skladu s členom XXIV:6 in členom XXVIII Splošnega sporazuma o carinah in trgovini (GATT) 1994, ki je bil odobren s Sklepom Sveta 2006/963/ES (4), določa letno uvozno tarifno kvoto za perutninsko meso, in sicer za 2 332 ton določenih zamrznjenih kosov kokoši (oznake KN 0207 14 10, 0207 14 50 in 0207 14 70), na stopnjo 0 %.
(3)
Navedeno količino je treba dodati h kvoti skupine številka 1.
(4)
Uredbo (ES) št. 1431/94 je zato treba ustrezno spremeniti.
(5)
Ukrepi, predvideni v tej uredbi, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Priloga I k Uredbi (ES) št. 1431/94 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 2007

Labels: 3
17
6